ડિરેક્ટર શિવમ નાયરની ઍક્શન-થ્રિલર ફિલ્મ ‘ભાગ જૉની’માં કુણાલ ખેમુ, ઝોયા મોરાની અને મંદાના કરીમી છે. જનાર્દન અરોરા એટલે કે જૉની (કુણાલ ખેમુ)ની ઇમેજ રોમિયોની છે અને આ ઇમેજ જૉનીને ગમે પણ છે. ધારે તે છોકરીને પટાવી શકવાની આવડત ધરાવતો જૉની તાન્યા (ઝોયા મોરાની)ને પટાવે છે, પણ એ પટાવવાનું કામ તેને જેણે કોઈએ સોંપ્યું છે તે હવે ઇચ્છે છે કે જૉની તાન્યાનું મર્ડર કરે. જૉની માટે આ કામ અઘરું છે, પણ જો પોતાનો જીવ બચાવવો હોય તો જૉનીએ તાન્યાનું મર્ડર કરવું પડે એમ છે. જૉની નક્કી કરે છે કે હવે તે બે લાઇફ જીવશે. એક તે તાન્યાને બચાવીને ભાગશે અને બીજું કે તે દુનિયા સામે એવું પુરવાર કરશે કે તેણે તાન્યાની હત્યા કરી છે અને એ હત્યાથી બચવા તે ભાગી રહ્યો છે. જૉની માટે આ લાઇફ બહુ જ અઘરી છે. પાર્ટી, ડિસ્કો, પબ અને સેક્સ વચ્ચે રહેનારો યંગસ્ટર હવે મર્ડર, રિવૉલ્વર અને મારામારીની વચ્ચે અટવાય છે.